laion/Wikipedia-Exotic huggingface dataset:
ניקולה פוקריבאץ'

ניקולה פוקריבאץ' (בקרואטית: Nikola Pokrivač; נולד ב-26 בנובמבר 1985) הוא כדורגלן עבר קרואטי ששיחק בעמדת הקשר. פוקרביאץ' התחיל את הקריירה שלו במחלקות נוער מקומות בעיר הולדתו צ'אקובץ ובגיל 16 הצטרף למחלקת הנוער של ואראז'דין. ב-7 באוגוסט 2004 ערך את הופעת הבכורה שלו בקבוצה הבוגרת במשחק הליגה נגד זאדאר. כבר בעונת הבחורה שלו בקבוצה הבוגרת הצליח להפוך לשחקן הרכב. בינואר 2007 חתם בדינמו זאגרב, גם בה לא התקשה להשתלב בהרכב וזה עם המועדון בדאבל בסיום העונה. ב-30 בינואר 2008 חתם ל-4 וחצי שנים במונקו. ב-23 בפברואר 2008 ערך את הופעת הבכורה שלו בליגה במדי מונקו בתיקו 1-1 נגד פריז סן-ז'רמן. ב-29 באוקטובר 2008 הבקיע את שער הבכורה שלו במונקו בניצחון 1-3 נגד לוריאן. הוא סיים את עונתו השנייה במועדון עם שער אחד ב-23 הופעות. ב-24 באוגוסט 2009 חתם ברד בול זלצבורג ל-3 שנים. ב-29 באוגוסט 2009 ערך את הופעת הבכורה שלו בליגה נגד קאפפנברג, ובאותו משחק גם הבקיע את שער הבכורה שלו בזלצבורג במשחק שנגמר בניצחון 0-4 לטובת זלצבורג. ב-16 באוגוסט 2011 חזר לדינמו זאגרב. במהלך עונת 2012/2013 הושאל לאינטר זאפרשיץ' עד לסיום העונה. ב-7 ביוני 2013 חתם לשנתיים ברייקה אותה עזב בתום עונה אחת וחתם בשחטאר קאראגנדי. בקיץ 2015 חתם במכבי פתח תקווה אך בסופו של דבר לא הגיע לאחר שאובחן כחולה בסרטן בלוטות הלימפה. לאחר שהחלים, חתם בסלאבן בלופו מליגת העל הקרואטית. ב-2 באפריל 2016 ערך את המשחק הראשון שלו לאחר שהחלים בתיקו 0-0 נגד רייקה. בינואר 2018 הודיע על פרישה מכדורגל. פוקריבאץ' שיחק בצעירותו בנבחרות הצעירות של קרואטיה. ב-5 במאי 2008 זומן לראשונה לסגל הנבחרת הבוגרת לקראת יורו 2008. ב-24 במאי 2008 ערך את הופעת הבכורה שלו בנבחרת במשחק ידידות נגד מולדובה. הוא ערך את הופעת הבכורה הרשמית שלו בנבחרת בניצחון 0-1 נגד פולין בשלב הבתים של יורו 2008. דינמו זאגרב אליפות קרואטיה: 2007/2008, 2011/2012 הגביע הקרואטי: 2008, 2012 רד בול זלצבורג אליפות אוסטריה: 2009/2010 רייקה הגביע הקרואטי: 2014 ניקולה פוקריבאץ', באתר Transfermarkt ניקולה פוקריבאץ', באתר Fussballdaten.de (בגרמנית) ניקולה פוקריבאץ', באתר Soccerway ניקולה פוקריבאץ', באתר WorldFootball.net ניקולה פוקריבאץ', באתר National Football Teams ניקולה פוקריבאץ', באתר FootballDatabase.eu מערכת ONE, ‏ניקולה פוקריבאץ' ניצח את הסרטן וחזר למגרשים, באתר ONE‏, 9 באפריל 2016
Tucows

Tucows (בתרגום חופשי לעברית: שתי פרות) היא חברה קנדית המהווה כיום אחת משלוש חברות רישום שמות הדומיין הגדולות ביותר (אחרי GoDaddy ו-eNom). החברה ידועה במיוחד בשל כך שבתחילת דרכה היא הפעילה את אחד מהפורטלים הבולטים ביותר מסוגם באינטרנט להורדת קובצי תוכנה של תוכנות חינמיות ותוכנות שיתופיות. Tucows הייתה במקור פורטל אינטרנט שהושק במהלך 1993 על ידי סקוט סוודורסקי (Scott Swedorski) מפלינט, מישיגן. באותה העת האתר היה אחד האתרים הראשונים מסוגו, ועל כן עד מהרה הפך לאחד מאתרי האינטרנט הפופולריים ביותר להורדת תוכנות למערכת ההפעלה Windows. סוודורסקי בחר לתת לאתר את השם Tucows, אשר היה ראשי תיבות ל-The Ultimate Collection of Winsock Software (האוסף האולטימטיבי של תוכנות Winsock). אף על פי כן, האתר הכיל באותה העת ארכיון עם קישורים להורדת קובצי תוכנות למגוון מערכות הפעלה. הארכיון הגדול של האתר היה מחולק לקטגוריות שונות, כאשר המידע והקבצים באתר היו מעודכנים כל העת ולכן היה קל מאוד למצוא קישורים להורדה של הגרסאות העדכניות ביותר של כל תוכנה. עורכי האתר נהגו גם לדרג כל תוכנה במדד של 1 עד 5 פרות. ב-1996 החברה נרכשה והתמזגה עם חברת Internet Direct בבעלותם של ג'ון נמאניק, ביל קמפבל, וקולין קמפבל. ב-1999 החברה נרכשה והתמזגה עם חברת STI Ventures. ב-2000 החברה רכשה את האתר Linux Weekly News. בשנת 2001 הפכה חברת Tucows לחברת בת של חברת Infonautics, אשר לאחר הרכישה שינתה את שמה מ- Infonautics ל-Tucows. ב-26 באוגוסט 2002 חברת Tucows מכרה את המוצרים eLibrary ו-Encyclopedia.com, שירותים שהפכו להיות בבעלות החברה בעת המיזוג עם Infonautics, לחברת Alacritude. ב-2004 רכשה חברת Tucows את חברת Boardtown Corporation, ספקית של תוכנת חיוב. בינואר 2006 חברת Tucows השלימה את רכישת שירות הדואר האלקטרוני Critical Path. ב-2005 עבר מטה החברה לעיר טורונטו שבקנדה. ביוני 2006 חברת Tucows רכשה בעבור 18 מיליון דולרים את חברת Mailbank.com Inc אשר בבעלותה מעל ל-17,000 שמות דומיין לשמות משפחה נפוצים כמו smith.net או brown.org. עיקר ההכנסות של Mailbank.com היו משילוב פרסומות באתרים שבבעלותם וכמו כן ממתן שירות דואר אלקטרוני ללקוחות עם שמות משפחה נפוצים למדי אשר מעוניינים בכתובות דואר אלקטרוני אישית שמכילה את שם משפחתם בדומיין. ב-26 באוגוסט 2006 חברת Tucows רכשה את אתר לוח השנה Kiko.com. ב-27 ביולי 2007 חברת Tucows רכשה את האתר ItsYourDomain.com אשר התמחה בשירות רישום שמות דומיין, כאשר באותה העת היו מעל ל-700,000 שמות דומיין תחת ניהולה של חברת ItsYourDomain.com. חברת Tucows רכשה את ItsYourDomain.com בעבור 10,350,000 דולרים במזומן. בעת הרכישה של ItsYourDomain.com היו כבר 699,951 שמות דומיין תחת ניהולה של חברת Tucows. ביוני 2008 היו בבעלותה של חברת Tucows שלוש חברות-בת שהתמחו במתן שירותי שמות דומיין - ItsYourDomain, NetIdentity, ו-DomainDirect. חברת Tucows החליטה באותה העת למזג את שלוש חברות הבת לשירות רישום שמות דומיין אחד בשם Hover. השירות החל להיות פעיל ביולי 2008. ב-6 בנובמבר 2008 חברת Tucows השיקה את האתר Butterscotch.com אשר הכיל סרטוני וידאו מקוונים המתמקדים במתן הסברים מפורטים אודות טכנולוגיות אינטרנט שונות. מדיה וקבצים בנושא Tucows בוויקישיתוף אתר האינטרנט הרשמי של Tucows Tucows, ברשת החברתית אקס (טוויטר) Tucows, ברשת החברתית אינסטגרם Tucows, סרטונים בערוץ היוטיוב ארכיון התוכנה של Tucows [1]
קלייר ראשברוק

קלייר לואיז ראשברוק (באנגלית: Claire Louise Rushbrook; נולדה ב-2 בינואר 1970) היא שחקנית קולנוע, טלוויזיה ותיאטרון אנגלייה. ראשברוק נולדה בהיצ'ין שבמחוז הרטפורדשייר, למדה בבית הספר פרנהיל בעיר לצ'וורת', ואחרי כן למדה בבית ספר למשחק. במשך כחמש שנים שיחקה ראשברוק בעיקר בתיאטרון, ואחר כך התחילה להופיע בקולנוע ובטלוויזיה. בתיאטרון הופיעה ראשברוק בהפקות הווסט אנד "שלוש אחיות" בתפקיד אולגה ב"החגיגה" (Festen) מאת דייוויד אלדריג' בתפקיד הלנה. עוד השתתפה במחזה "ציד המכשפות" בתיאטרון "קרוסיבל" בשפילד. גילמה את סוניה ב"הדוד וניה" בתיאטרון אלמיידה ואת אמא ב-"Market Boy" בתיאטרון המלכותי הלאומי. תפקידה הראשון בקולנוע היה בסרטו של מייק לי "סודות ושקרים" (1996). ב-1997 השתתפה בסרט "Under the Skin" של קארין אדלר לצידה של סמנתה מורטון וב"ספייס וורלד - הסרט". בשנת 2002 שיחקה במותחן הבריטי "דוקטור סליפ" בבימויו של ניק ווילינג בטלוויזיה כיכבה בסדרה "The Sins" משנת 2000, בשתי עונות של הדרמה הקומית "לינדה גרין" (2001–2002), בסיטקום "קארי ובארי" (2004-2005), בסדרת המתח "וייטצ'אפל" (2009–2013) ובסדרה "יומן השומן" (2013–2014). על תפקידה ב"יומן השומן" הייתה ראשברוק מועמדת לפרס באפט"א לטלוויזיה בקטגוריית שחקנית המשנה הטובה ביותר. עוד בטלוויזיה שיחקה בתפקיד אורח בסדרה "דוקטור הו" בפרקים "הכוכב הבלתי אפשרי" ו"בור השטן". בעקבות הופעתה ב"דוקטור הו" נבחרה להשתתף בתוכנית מיוחדת של "החוליה החלשה" שהוקדשה לסדרה. ב-2008 השתתפה בסדרה של ה-BBC "חברים משותפים" וב-2009 החלה להשתתף בסדרות "וייטצ'אפל" ו-"Collision" של ITV בשני המקרים לצידו של פיל דייוויס. קלייר ראשברוק, במסד הנתונים הקולנועיים IMDb (באנגלית) קלייר ראשברוק, באתר AllMovie (באנגלית) קלייר ראשברוק, במסד הנתונים הקולנועיים KinoPoisk (ברוסית) "Claire Rushbrook". BBC Drama. BBC. במרץ 2005. נבדק ב-1 באוקטובר 2011. {{cite web}}: (עזרה) Three Sisters Claire Rushbrook
עלית (פירושונים)

האם התכוונתם ל... עלית – חברה ממתקים בעבר, כיום חלק משטראוס גרופ עלית הארק – מותג ערק ישראלי סוכנות הדוגמנות עלית – סוכנות דוגמנות בינלאומית מגדל עלית – פרויקט לבניית שני גורדי שחקים ברמת גן מרכז עלית לספורט – מרכז הספורט של אוניברסיטת תל אביב צומת עלית – צומת ראשי ברמת גן עילית (תחבורה ציבורית) – חברת תחבורה ציבורית שהפעילה את קווי האוטובוס בביתר עילית עד למיזוגה בחברה קווים אליטה
עונת 1962/1963 ב-NBA

עונת 1962/1963 היא העונה ה-17 של ליגת ה-NBA. העונה הסתיימה עם זכייתה החמישית ברציפות והשישית בסך הכול של בוסטון סלטיקס בתואר האליפות, לאחר שבסדרת הגמר ניצחה את לוס אנג'לס לייקרס בתוצאה 4-2. זוהי האליפות החמישית של הסלטיקס מתוך רצף של 8 אליפויות רצופות. בתואר ה-MVP של העונה הסדירה זכה בפעם הרביעית ביל ראסל מהסלטיקס, לאחר שרשם ממוצעים של 16.8 נקודות ו-23.6 ריבאונדים למשחק והוביל את קבוצתו למאזן הטוב בליגה (58-22). בתחילת העונה עברה קבוצת "פילדלפיה ווריורס" לסן פרנסיסקו שבקליפורניה, ושינתה את שמה ל"סן פרנסיסקו ווריורס" (כיום גולדן סטייט ווריורס). כמו כן שינתה "שיקגו פקרס" את כינויה ל"שיקגו זפרס" (כיום וושינגטון ויזארדס). בדראפט ה-NBA, שהתקיים ב-26 במרץ 1962 בעיר ניו יורק, בחרה שיקגו זפרס במקום הראשון את ביל מקגיל מאוניברסיטת יוטה. לפני טקס הדראפט נלקחו דייב דבושר וג'רי לוקאס כבחירות טריטוריאליות על ידי דטרויט פיסטונס וסינסינטי רויאלס, בהתאמה. שניהם חברים בהיכל התהילה של הכדורסל ונבחרו לרשימת 50 השחקנים הגדולים בתולדות ה-NBA, כמו גם הבחירה השביעית בדראפט, ג'ון האבליצ'ק. מלבדם, נבחרו בדראפט זה עוד ארבעה שחקני אולסטאר: זלמו ביטי (בחירה שלישית), לן צ'אפל (בחירה רביעית), טרי דיסינג'ר שזכה בפרס רוקי העונה (בחירה שמינית) וצ'ט ווקר, שהוצג לאחר פרישתו בהיכל התהילה של הכדורסל (בחירה 12). להלן רשימת נבחרי הסיבוב הראשון (מתוך 16 סיבובים): משחק האולסטאר בעונה זו נערך ב-16 בינואר 1963 בלוס אנג'לס, קליפורניה. המאמנים במשחק היו רד אאורבך מבוסטון סלטיקס ופרד שאוס מלוס אנג'לס לייקרס. חמישיית המזרח כללה את בוב קוזי, אוסקר רוברטסון, ג'ק טוויימן, טום היינסון וביל ראסל, וחמישיית המערב כללה את ג'רי וסט, אלג'ין ביילור, בוב פטיט, וולט בלאמי ווילט צ'מברלין. במשחק עצמו ניצחה קבוצת המזרח בתוצאה 115-108, ובתואר ה-MVP של משחק האולסטאר זכה ביל ראסל שקלע 19 נקודות והוריד 24 ריבאונדים. ‏*כוכבית מסמנת קבוצה שהעפילה לפלייאוף. MVP של העונה הסדירה - ביל ראסל, בוסטון סלטיקס רוקי השנה - טרי דיסינג'ר, שיקגו זפרס מאמן העונה - הארי גלאטין, סנט לואיס הוקס (הזוכה הראשון בפרס) חמישיות העונה חמישיית הרוקיז ג'ון האבליצ'ק (בוסטון סלטיקס) טרי דיסינג'ר (שיקגו זפרס) צ'ט ווקר (סירקיוז נשיונלס) דייב דבושר (דטרויט פיסטונס) זלמו ביטי (סנט לואיס הוקס) סגל האלופה, בוסטון סלטיקס: ביל ראסל, טום היינסון, סם ג'ונס, בוב קוזי, ג'ון האבליצ'ק, סאץ' סנדרס, פרנק רמזי, קיי. סי. ג'ונס, ג'ים לוסקוטוף, קלייד לאבלט ודן שוורץ. מאמן ראשי: רד אאורבך. מדיה וקבצים בנושא עונת 1962/1963 ב-NBA בוויקישיתוף סיכום עונת 1962/1963, באתר nba.com סיכום עונת 1962/1963, באתר basketball-reference.com רשימת הנבחרים בדראפט 1962, באתר basketball-reference.com סיכום משחק האולסטאר 1963, באתר nba.com דו"ח משחק האולסטאר 1963, באתר basketball-reference.com
חוק החיים

חוק החיים הוא אלבומה החמישי של הזמרת שרית חדד אשר יצא לאור בשנת 1998. האלבום הזה הביא את חדד לפריצה מוצלחת ביותר, בזכות הלהיט "הכל סגור", שכתבו זאב נחמה ותמיר קליסקי מלהקת אתניX. בנוסף לו, הצליחו מהאלבום גם השירים "לב זהב", "על המזח", "חוק החיים", "כמה חיפשתי", "טפטף הגשם" ו"קשה בלעדיך". האלבום יצא בתקליטור, קלטת אודיו וקלטת וידאו והגיע למעמד פלטינה כפולה, 80,000 עותקים. בשנת 2001 השיר "לב זהב" מהאלבום היה השיר שהושמע באולמי "ורסאי" שבירושלים בזמן שרצפת האולם קרסה והביאה למותם ולפציעתם של מאות מאורחי האירוע. עקב כך החליטה חדד להפסיק לבצע את השיר בהופעותיה. הפקה בפועל וניהול מוזיקלי: אבי גואטה עיבודים: שי ראובני קלידים, תיכנות תופים וכלי הקשה: שי ראובני גיטרות: אבי סינגולדה גיטרה מזרחית: יהודה קיסר גיטרה בס: שמוליק נוף בוזוקי: אריס נחום חליל: אלברט אליאס, אמיר שחסר כינור: ילמז טשצ'שמה אקורדיון: בוריס אלייב קאנון: אברהם סלמן קלרינט: מיכאל יזרעאלוב דרבוקות: שרית חדד קולות רקע: יהודה תמיר הוקלט באולפני "א.ג. הפקות" 1997-1998 מיקסים: יהודה תמיר מידע על האלבום חוק החיים באתר MusicBrainz בן שלו, האם אנחנו אוהבים את שרית חדד מעפולה או את שרית חדד מלאס וגאס?, באתר הארץ, 24 בינואר 2018 עקב אסון ורסאי: שרית חדד החליטה - לא עוד "לב זהב", באתר וואלה, 29 במאי 2001 הפדרציה הישראלית לתקליטים וקלטות, באתר www.ifpi.co.il (באנגלית) (ארכיון) שרית חדד ביוגרפיה. - פורום שרית חדד, באתר תפוז אנשים
כמו סינדרלה

כמו סינדרלה הוא אלבומה השישי של הזמרת שרית חדד אשר יצא לאור בשנת 1999. האלבום, שהצליח אף יותר מקודמו, היה סנונית ראשונה להשפעות פופ ורוק. האלבום נמכר ביותר מ-180,000 עותקים. הוא כלל את השירים "כמו סינדרלה", "הייתי בגן עדן", "לדמעות יש פה" ו"כשאני איתך אני כמו דג" (דואט נוסף עם להקת "טיפקס"). שיר הסיום של האלבום, "חברים בכל מיני צבעים", שונה בסגנונו משאר האלבום והוא שיר שביצעה חדד בפסטיגל 1998 בו זכתה במקום השני. קרדיטים: שי ראובני - קלידים, מעבד אברהם פלדר - חצוצרה אבי סינגולדה - גיטרות אבי יפרח - גיטרה בס אשר פדי - תופים אורן בלבן - כלי הקשה רוני דדון - דרבוקות יהודה קיסר - גיטרה סולו יהודה תמיר - טכנאי הקלטה, טכנאי מיקס, וקולות רקע אריס נחום - בוזוקי מאיר רגב - גיטרה ישראל שובל - דרבוקות בנצי מור - קלידים בוריס אלייב - אקורדיון אבי גואטה - מפיק בפועל, מנהל מוזיקלי השלישייה הפילהרמונית - כינורות מידע על האלבום כמו סינדרלה באתר MusicBrainz יהודה נוריאל, זיכרונות מגן עדן, באתר "ידיעות אחרונות", 9 ביולי 2019 https://news.walla.co.il/item/147112 הפדרציה הישראלית לתקליטים וקלטות, באתר www.ifpi.co.il (באנגלית) (ארכיון)
ליגת המשנה השוודית

סוּפֵּרֵטָאן (בשוודית: Superettan), היא ליגת המשנה בכדורגל בשוודיה. הליגה נוסדה כליגת-משנה בשנת 2000, ולפני הקמתה היו הליגות דיוויז'ון 2 (1928–1986) ודיוויז'ון 1 (1987–1999) ליגות-המשנה בשוודיה. על ארגון הליגה אחרית התאחדות הכדורגל השוודית. הסופרטאן מכילה 16 קבוצות מכל רחבי שוודיה. במהלך העונה (שלא כבשאר אירופה, מתחילה בחודש אפריל ונגמרת באוקטובר) נפגשת כל קבוצה פעמיים עם כל אחת מהיריבות שלה, פעם בבית ובפעם בחוץ, בסך הכל 30 משחקים. בסיום העונה, שתי הקבוצות שסיימו בשני המקומות הראשונים עולות לליגה הבכירה, כאשר הקבוצה שבמקום השלישי משחקת במשחקי פלייאוף כנגד השלישית לפני אחרונה בליגה הבכירה על הזכות לשחק בשנה שאחרי בליגת העל השוודית (מלבד בשנת 2007, אז שתי הקבוצות, השלישית הטובה ביותר בליגת המשנה והשלישית הגרועה ביותר בליגת העל "עלו אוטומטית" לליגת העל, זאת מאחר שהיא הורחבה מ-14 ל-16 קבוצות). מדיה וקבצים בנושא סופרטאן בוויקישיתוף אתר האינטרנט הרשמי של ליגת המשנה השוודית (בשוודית) ליגת המשנה השוודית, ברשת החברתית פייסבוק ליגת המשנה השוודית, ברשת החברתית אינסטגרם ליגת העל השוודית (כדורגל נשים) נבחרת שוודיה בכדורגל התאחדות הכדורגל השוודית
בערבית

בערבית הוא אלבומה הרביעי של הזמרת שרית חדד שיצא לאור באוקטובר 1997. האלבום מכיל 10 שירים בערבית. חדד הופיעה כחודש בממלכת ירדן תחת השם "סירִית חדאד אל-מוטרבת אל-כּרְמַל". לאלבום קראו "בערבית" (בערבית: كرمل - כּרְמַל). האלבום הפך ללהיט בירדן ובמדינות ערב, אף על פי שאינה דוברת את השפה. שרית חדד הקליטה גם את השיר "אינתה עומרי" אך השיר לא נכנס לאלבום. את האלבום עיבדו: שי ראובני, עלי סרחן, טלל אבו רבב, קאסם סבונג'י ואימאן עבדאלה. האלבום בערבית באתר Discogs דף האלבום (אורכב 03.12.2017 בארכיון Wayback Machine) באתר הרשמי של שרית חדד מאוחר יותר השיר נכנס (בגרסה אחרת) לאלבומי הופעה חיה בהיכל התרבות - 1999 ושרית חדד בקיסריה, מרוץ החיים 2009 - 2010 השיר הקולט בירדן-עמאן השיר הוקלט בירדן מתוך הופעה השיר הוקלט בירדן-עמאן השיר הוקלט בישראל, נכתב במיוחד למלך חוסיין השיר הוקלט בישראל אותו שיר מופיע באלבום "ניצוץ החיים",הוקלט בישראל אותו שיר מופיע באלבום "הדרך שבחרתי",הוקלט בישראל
גורבאן גורבאנוב

גורבאן גורבאנוב (באזרית: Qurban Qurbanov; נולד ב-13 באפריל 1972) הוא מאמן כדורגל וכדורגלן עבר אזרי. גורבאנוב התחיל את הקריירה שלו בקבוצת קור. במהלך הקריירה שיחק גם במרטשחלי אוזורגטי, דאשקין זקטאלה, אלזני גורג'אני, טוראן טובוז, קור נור, נפטצ'י באקו, דינמו סטברופול, פאקל וורונז', בלטיקה קלינינגרד ואינטר באקו. לזכותו של גורבאנוב 4 אליפויות, שני גביעים, תואר "מלך השערים" בתום עונת 1996/1997 בה הבקיע 14 שערי ליגה. גורבאנוב הוא מלך שערי נבחרת אזרבייג'ן בכל הזמנים עם 14 שערים. עם סיום קריירת המשחק שלו באינטר באקו, הוא התחיל את הקריירה שלו כמאמן, כאשר עונה לאחר שפרש מונה למאמן הקבוצה למשך עונה אחת. באוגוסט 2008 מונה למאמן קרבאך עימה זכה גביע כבר בעונה הראשונה שלו כמאמן הקבוצה. באוגוסט 2014 עלה עם הקבוצה לשלב הבתים של הליגה האירופית ועשה עם הקבוצה היסטוריה כאשר היא הפכה לקבוצה האזרית הראשונה שמצליחה להעפיל למפעל אירופי כלשהו. ב-3 בנובמבר 2017, מונה למאמן נבחרת אזרבייג'ן. טוראן טובוז אליפות אזרבייג'ן: 1993/1994 נפטצ'י באקו אליפות אזרבייג'ן (3): 1996/1997, 2003/2004, 2004/2005 הגביע האזרי: 2003/2004 תארים אישיים כדורגלן השנה באזרבייג'ן: 2003 מלך השערים של ליגת העל האזרית: 1996/1997 אליפות אזרבייג'ן (7): 2013/2014, 2014/2015, 2015/2016, 2016/2017, 2017/2018, 2018/2019, 2019/2020 הגביע האזרי (3): 2008/2009, 2014/2015, 2015/2016 גורבאן גורבאנוב, באתר Transfermarkt גורבאן גורבאנוב, באתר WorldFootball.net גורבאן גורבאנוב, באתר National Football Teams גורבאן גורבאנוב, באתר FootballDatabase.eu פרופיל המאמן, באתר Transfermarkt
הדרך שבחרתי

הדרך שבחרתי הוא אלבומה השלישי של הזמרת שרית חדד שיצא לאור בשנת 1997. באותה תקופה, קובי אוז, סולן להקת "טיפקס", החליט לצרף אותה לדואט בשיר "למה הלכת ממנו". השיר הפך ללהיט ענק, וחשף את חדד לקהל הרחב בישראל. האלבום הכיל 12 רצועות, 11 רצועות בעברית ורצועה אחת בערבית בשם "ימנואר יאמר". מתוך האלבום בלטו השירים: "הופה הופה", "איך אבדו הריגושים", "אמא", "הדרך שבחרתי" ו"ביכורי אהבה", ולמרות שהוא זכה להצלחה מסחרית פחותה מקודמיו, הקריירה המוזיקלית של חדד המשיכה לנסוק. כמו כן כלל האלבום את השיר "לאהוב", שבשונה משאר השירים שנכללו בו בוצע בסגנון דאנס-פופ. יש לציין שהשיר "אמא" המופיע באלבום זה והשיר "אמא" המופיע באלבומה ימים של שמחה – חלק א', הם שני שירים שונים שאינם קשורים זה לזה מעבר. המשתתפים באלבום: הפקה: אבי גואטה הפקות בע"מ עיבודים: שי ראובני קלידים: שי ראובני גיטרות: אבי סינגולדה גייטרה 'מזרחית': יהודה קיסר אקורדיון: בוריס אלייב כינור: פליקס מזרחי, ילמז טשצ'שמה בוזוקי: 'אריס' נחום חליל: אמיר שחסר סקספון וקלרינט: ניצן עין הבר בגלמה: מוסטפא קולות רקע: יהודה תמיר מידע על האלבום הדרך שבחרתי באתר MusicBrainz הפדרציה הישראלית לתקליטים וקלטות, באתר www.ifpi.co.il (באנגלית) (ארכיון) David Saban - dotbox solutions, שרית חדד - האתר הרשמי | Sarit Hadad - Official Site, באתר www.sarit-hadad.com (ארכיון)
מודיבו מאיגה

מודיבו מאיגה (נולד ב-3 בספטמבר 1987) הוא כדורגלן מאלי המשחק בעמדת החלוץ בקבוצת אל-ג'יל. לזכותו 59 הופעות במדי נבחרת מאלי. מאיגה התחיל את הקריירה שלו בסטאד מאליין המקומית. בגיל 17 עזב את מאלי וחתם ברג'א קזבלנקה המרוקאית בה שיחק 3 שנים, שבסיומן חתם בלה מאן הצרפתית בה שיחק 3 שנים. בתום עונת 2009/2010 ירד עם המועדון לליגה השנייה וחתם ל-4 שנים בסושו. בעונת 2010/2011 שיתף פעולה עם בראון אידאייה והשניים היו מלכי השערים של המועדון עם 15 שערים כל אחד ומוקמו במקום ה-7 של מלכי השערים של הליגה ביחד עם ז'רביניו מליל, והיו שותפים לעונה מוצלחת של המועדון שהסתיימה במקום ה-5 שמוביל למוקדמות הליגה האירופית. ב-12 באוגוסט 2011 הודיע כי הוא אינו מעוניין להמשיך בשל ההתעניינות מצידה של ניוקאסל יונייטד. ב-16 בדצמבר 2011 דווח בצרפת שעסקת ההעברה שלו לניוקאסל נפלה ומאיגה סירב לשחק עבור המועדון, אלא שב-22 בפברואר 2012 חזר לשחק בהפסד 1-0 נגד ליל. ב-17 ביולי 2012 עבר בדיקות רפואיות בווסטהאם יונייטד ויום למחרת הוא חתם על חוזה ל-4 עם אופציה לשנתיים נוספות. ב-18 באוגוסט 2012 ערך את הופעת הבכורה שלו בווסטהאם בניצחון 0-1 נגד אסטון וילה. ב-28 באוגוסט 2012 מאיגה הבקיע את שער הבכורה שלו בניצחון 0-2 נגד קרו אלכסנדרה במסגרת גביע הפוטבול ליג. ב-20 באוקטובר הבקיע את שער הבכורה שלו בליגה בניצחון 1-4 נגד סאות'המפטון. ב-1 בדצמבר 2012 הבקיע בניצחון 1-3 נגד צ'לסי שהיה הניצחון הראשון של "הפטישים" על "הבלוז" מאז 2003. לאחר שהתקשה לספק את הסחורה, ב-31 בינואר 2014 הושאל לקווינס פארק ריינג'רס עד לסיום העונה. יום למחרת הוא ערך את הופעת הבכורה שלו בתיקו 3-3 נגד ברנלי בו אף הבקיע את שער הבכורה שלו במדי קבוצתו החדשה. באוגוסט 2014 חזר לליגה הצרפתית כאשר הושאל למץ עד לסיום העונה עם אופציה לרכוש את כרטיס השחקן שלו בסיום תקופת ההשאלה. ב-1 בנובמבר 2014 הבקיע צמד בניצחון 2-3 נגד קאן. ב-4 באפריל 2015 הבקיע שלושער ראשון בקריירה בניצחון 2-3 נגד טולוז. מאיגה סיים את העונה עם 9 שערים ב-25 משחקים, אך קבוצתו ירדה לליגה השנייה בסיום העונה. באוגוסט 2015 חתם בא-נסר מליגת העל הסעודית. בקיץ 2016 חתם באל-איתיחאד כלבה מליגת העל של איחוד האמירויות הערביות. בספטמבר 2017 חתם בעג'מאן. ב-6 בינואר 2019 מאיגה חתם בבורי ראם יונייטד מליגת העל התאית. ב-6 בינואר 2020, מאיגה חתם בעג'מאן. ב-20 באוגוסט 2007 ערך את הופעת הבכורה שלו בנבחרת מאלי בהפסד 3-2 נגד אלג'יריה. ב-21 ביוני 2009 הבקיע את שער הבכורה שלו בנבחרת בניצחון 1-3 נגד בנין במסגרת מוקדמות מונדיאל 2010. מאיגה נכלל בסגל הנבחרת 4 פעמים לקראת גביע אפריקה לאומות: 2010, 2012, 2013 ו-2015. מדיה וקבצים בנושא מודיבו מאיגה בוויקישיתוף מודיבו מאיגה, באתר Transfermarkt מודיבו מאיגה, באתר Soccerway מודיבו מאיגה, באתר BDFutbol מודיבו מאיגה, באתר WorldFootball.net מודיבו מאיגה, באתר National Football Teams מודיבו מאיגה, באתר FootballDatabase.eu
חוקת משחק הכדורגל

חוקת משחק הכדורגל היא אוסף של 17 חוקים אשר מגדירים את משחק הכדורגל. לפי חוקה זאת מנוהלים כל משחקי הכדורגל תחת ארגון פיפ"א, הקונפדרציות האזוריות, והתאחדויות הכדורגל בעולם. מאז 1886 הגוף האחראי על החוקה הוא ה-IFAB. ספר החוקים הרשמי נכתב בשפה האנגלית על ידי ארגון ה-IFAB, ומתורגם על ידי התאחדויות הכדורגל המקומיות. בישראל הספר מתורגם לעברית על ידי ההתאחדות לכדורגל בישראל. כל אחד מהחוקים הוא אוסף של חוקים בפני עצמו, אשר מפרט את כל תתי החוקים תחת החוק. שדה המשחק הכדור מספר השחקנים ציוד השחקנים השופט עוזרי השופט משך המשחק תחילת המשחק וחידושו הכדור במשחק ומחוץ למשחק שיטת הבקעה נבדל עבירות והתנהגות בלתי הולמת בעיטות חופשיות (ישירות ובלתי ישירות) בעיטת עונשין זריקת חוץ בעיטת שער בעיטת קרן במהלך המאה ה-19 היו ניסיונות רבים לקביעת חוקה מרוכזת עבור משחק הכדורגל. החוקים המקוריים הושפעו רבות מחוקי קיימברידג' (1848) ובהמשך מחוקי שפילד (1858). ב-1863 כתב אבנעזר קוב מורלי את החוקים הראשונים אשר אושרו על ידי התאחדות הכדורגל האנגלית שקמה בדצמבר של אותה השנה. חוקים אלו שונים במהותם מחוקי המשחק של היום, אך לראשונה נוצרו הבדלים מהותיים בין חוקי משחק הרוגבי, לבין הכדורגל. במהלך השנים חוקי המשחק השתנו רבות, וגם כיום מפרסם ארגון ה-IFAB בסוף כל עונה את השינויים אשר יחולו החל מעונת המשחקים הבאה. לרוב שינויים אלו הם קוסמטיים בלבד, אך לעיתים הם משנים את הדרך בה משחק הכדורגל משוחק. 1865 הגבלת גובה השער על ידי הוספת משקוף בגובה 2.44 מטר. 1866 מסירה קדימה חוקית, במידה וישנם 3 שחקני הגנה בין שחקן ההתקפה אשר מקבל את הכדור, לשער הקבוצה המגנה, אחרת מתבצעת עבירת נבדל 1866 חל איסור על שחקנים לתפוס את הכדור. 1871 תפקיד השוער הוסף. לשוער מותר לתפוס את הכדור בידיו בכל חלקי המגרש. 1872 הגבלת השוער לתפיסת הכדור בחצי המגרש שלו בלבד. 1872 הוספת בעיטת קרן. 1874 קבוצות החלו להחליף בין צדי המגרש לאחר מחצית המשחק, ולא אחרי שערים. 1877 משך המשחק נקבע ל-90 דקות. 1882 הוצאת חוץ מחויבת בשתי ידיים. 1891 בעיטת עונשין נפסקת על עבירות באזור השער, ניתן לבעוט מכל נקודה במרחק 11 מטר מהשער. 1892 הוספת זמן פציעות על ידי השופט. 1902 הגדרת רחבת השוער, וקביעת נקודה לביצוע בעיטת העונשין. 1904 שופט יכול לתת חוק יתרון. 1912 הגבלת השוער לתפיסת הכדור באזור הרחבה שלו בלבד. 1925 חוק הנבדל משתנה כך שמספיקים 2 שחקני הגנה בין שחקן ההתקפה אשר מקבל את הכדור, לשער הקבוצה המגנה. 1965 מותר לקבוצה לבצע חילופים, אך במקרה של פציעה בלבד. 1967 מותר לקבוצה לבצע שני חילופים, ללא קשר לפציעות. 1970 בעיטות הכרעה קובעות את תוצאת המשחק במקרה של שוויון. 1970 שופט יכול להזהיר שחקן על ידי כרטיס צהוב ולהרחיק שחקן על ידי כרטיס אדום. 1992 על השוערים חל איסור לגעת בכדור ביד אם נמסר להם על ידי כף רגלו של שחקן מהקבוצה שלהם. 1995 מותר לקבוצה לבצע שלושה חילופים. 2000 לשוער מותר להחזיק בכדור עד 6 שניות. 2012 טכנולוגיית קו השער אושרה לשימוש. 2018 הוספת שופטי VAR. 2018 מותר לקבוצה לבצע חילוף רביעי בהארכת המשחק. 2019 שופט יכול להזהיר איש צוות על ידי כרטיס צהוב ולהרחיק איש צוות על ידי כרטיס אדום. 2020 מותר לקבוצה לבצע חמישה חילופים במהלך המשחק ב-3 עצירות שונות - החוק נקבע כחוק זמני בעקבות התמודדות עם מגפת הקורונה, והפך לקבוע בשנת 2022. מדיה וקבצים בנושא חוקת משחק הכדורגל בוויקישיתוף חוקת משחק הכדורגל באתר פיפ"א, באנגלית (הקישור אינו פעיל, 14 ביוני 2023) חוקת משחק הכדורגל באתר ההתאחדות לכדורגל בישראל
הרייט המרגלת (סרט)

הרייט המרגלת (באנגלית: Harriet The Spy) הוא סרט קומדיה משפחתית אמריקאי בכיכובה של מישל טרכטנברג שיצא לאקרנים ב-10 ביולי 1996 בארצות הברית. סרט זה מבוסס על רומן הנעורים "הרייט המרגלת" שנכתב על ידי הסופרת האמריקאית לואיז פיציו שיצא לאור בשנת 1964 והפך לקלסיקה. הסיפור עוקב אחר ילדה בת 11 המתגוררת במנהטן שבניו יורק. הרייט היא בעלת עולם פנימי עשיר ומכנה את עצמה כמרגלת. תחביבה העיקריים הם ריגול ומעקב אחר אנשים קרובים ותיעוד בכתיבה במחברת אשר נוהגת לשאת לכל מקום ולכתוב בה את מחשבותיה והערות על הסובבים אותה. את שעות הפנאי שלה מעבירה בריגול אחר אנשי השכונה ואוספת מידע. עם זאת, שואפת הרייט להיות סופרת. הכול משתנה כאשר מתרחש אירוע שזעזע את חייה של הרייט והוא עזיבתה של האומנת האהובה שליוותה אותה מגיל צעיר. ואם זאת לא מספיק, בזמן שהרייט נסחפת למשחק עם חבריה לכיתה, נופלת המחברת הסודית שלה ובאותה היום כל סודותיה הכמוסים נחשפים למשמע כל הילדים. ילדי הכיתה מנדים אותה ועושים לה תרגילים מלוכלכים, היא נפגעת ונוקמת ובעקבות כל הנזקים, הוריה מחרימים לה את המחברת. הרייט פגועה ועלייה להתמודד ולהשיב את חבריה. מישל טרכטנברג - הרייט מ. ואלש גרגורי סמית - ספורט ונסה לי צ'סטר - ג'ייני גיבס הרייט המרגלת (ספר) "הרייט המרגלת", במסד הנתונים הקולנועיים IMDb (באנגלית) "הרייט המרגלת", באתר נטפליקס "הרייט המרגלת", באתר AllMovie (באנגלית) "הרייט המרגלת", באתר Rotten Tomatoes (באנגלית) "הרייט המרגלת", באתר Box Office Mojo (באנגלית) "הרייט המרגלת", במסד הנתונים הקולנועיים KinoPoisk (ברוסית)